CELEX: 31981D0946
Language: el
Date: 1981-11-20 00:00:00
Title: 81/946/EOK: Απόφαση τής Επιτροπής τής 20ής Νοεμβρίου 1981 περί περατώσεως τής διαδικασίας αντιντάμπινγκ σχετικά μέ τίς εισαγωγές φύλλων εκ ξύλου επικολλητών απλών ή φύλλων πολυστρώτων αντικολλητών καταγωγής Καναδά καί Ηνωμένων Πολιτειών Αμερικής

Avis juridique important

|

31981D0946

81/946/EOK: Απόφαση τής Επιτροπής τής 20ής Νοεμβρίου 1981 περί περατώσεως τής διαδικασίας αντιντάμπινγκ σχετικά μέ τίς εισαγωγές φύλλων εκ ξύλου επικολλητών απλών ή φύλλων πολυστρώτων αντικολλητών καταγωγής Καναδά καί Ηνωμένων Πολιτειών Αμερικής  

Επίσημη Εφημερίδα αριθ. L 338 της 25/11/1981 σ. 0042

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Νοεμβρίου 1981  περί περατώσεως της διαδικασίας αντιντάμπινγκ σχετικά με τις εισαγωγές φύλλων εκ ξύλου επικολλητών απλών ή φύλλων πολυστρώτων αντικολλητών καταγωγής Καναδά και Ηνωμένων Πολιτειών Αμερικής  (81/946/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους Κρατών μη μελών της Κοινότητος (1),  αφού άκουσε τις γνώμες που εκφράστηκαν στο πλαίσιο της Συμβουλευτικής Επιτροπής που συνεστήθη με τον κανονισμό αυτό,  Εκτιμώντας:  ότι, τον Ιανουάριο 1981, η Επιτροπή έλαβε καταγγελία που περιείχε αποδεικτικά στοιχεία ως προς την ύπαρξη ντάμπινγκ σε φύλλα εκ ξύλου επικολλητά απλά και σε φύλλα πολύστρωτα αντικολλητά καταγωγής Καναδά και Ηνωμένων Πολιτειών Αμερικής και ως προς τη σημαντική ζημία που προκύπτει·  ότι τα αναφερθέντα αποδεικτικά στοιχεία ήταν επαρκή για να δικαιολογήσουν την έναρξη έρευνας·  ότι, επομένως, η Επιτροπή ανήγγειλε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (2), την έναρξη διαδικασιών σχετικών με τα φύλλα εξ ξύλου επικολλητά απλά ή φύλλα πολύστρωτα αντικολλητά καταγωγής Καναδά και Ηνωμένων Πολιτειών Αμερικής και άρχισε έρευνα της υποθέσεως σε κοινοτικό επίπεδο·  ότι η Επιτροπή ειδοποίησε επίσημα τους ενδιαφερομένους εξαγωγείς και εισαγωγείς·  ότι η Επιτροπή έδωσε την ευκαιρία στα αμέσως ενδιαφερόμενα μέρη να εκφράσουν τις απόψεις τους γραπτώς και προφορικώς·  ότι η πλειοψηφία των ενδιαφερομένων μερών εκμεταλλεύθηκε την ευκαιρία αυτή·  ότι, για να καταλήξει σε προκαταρκτικό καθορισμό του περιθωρίου ντάμπινγκ και της ζημίας, η Επιτροπή επαλήθευσε όλες τις πληροφορίες που έκρινε απαραίτητες και διεξήγαγε έρευνα στις εγκαταστάσεις των κυριοτέρων παραγωγών και εξαγωγέων, που περιλάμβανε στον Καναδά τις εξής επιχειρήσεις:  - Evans Products Company Ltd, Kamloops, British Columbia,  - Macmillan Bloedel Ltd, Vancouver, British Columbia,  - Seaboard Lumber Sales Company Ltd, Vancouver, British Columbia,  και στις Ηνωμένες Πολιτείες Αμερικής, τις εξής επιχειρήσεις:  - Weyerhaeuser Company, Tacoma, Washington,  - Boise Cascade Corporation, Portland, Oregon,  - Potlatch Corporation, Spokane, Washington,  - Georgia Pacific Corporation, Atlanta, Georgia,  - Champion International Corporation, Stamford, Connecticut,  - International Peper Company, New York·  ότι η Επιτροπή διεξήγαγε επίσης έρευνες στις εγκαταστάσεις του καταγγέλλοντος παραγωγού της Κοινότητος, στη Γαλλία, «La Societe Bois Deroules Ocean, Gradignan, Bordeaux»·  ότι, για όλους τους ενδιαφερομένους παραγωγούς, η κανονική αξία βασίστηκε στις πωλήσεις τους στις αντίστοιχες εσωτερικές τους αγορές· ότι, για να προσδιορισθεί η ύπαρξη πρακτικής ντάμπινγκ από τους καναδούς και αμερικανούς παραγωγούς, έγινε σύγκριση των τιμών τους εξαγωγής προς την Κοινότητα με τις αντίστοιχες κανονικές αξίες· ότι οι συγκρίσεις αυτές έγιναν στο επίπεδο εξόδου από το εργοστάσιο για τις πωλήσεις κατά την περίοδο από 1 Μαΐου 1980 μέχρι 30 Απριλίου 1981· ότι δεν απαιτήθηκε ούτε κρίθηκε αναγκαία η προσαρμογή της τιμής πωλήσεως ·  ότι, από την εξέταση αυτή, προέκυψε ότι οι καναδικές και αμερικανικές τιμές εξαγωγής προς την Κοινότητα δεν ήταν κατώτερες από τις αντίστοιχες κανονικές αξίες·  ότι, κατά συνέπεια, δεν υπήρξε ντάμπινγκ στην περίπτωση εξαγωγών του εν λόγω προϊόντος, από τον Καναδά και τις Ηνωμένες Πολιτείες Αμερικής, προς την Κοινότητα·  ότι, υπό τις συνθήκες αυτές, κρίνεται σκόπιμο να περατωθεί η διαδικασία σχετικά με τις εισαγωγές φύλλων εκ ξύλου επικολλητών απλών ή φύλλων πολυστρώτων αντικολλητών (κόντρα πλακέ) καταγωγής Καναδά και Ηνωμένων Πολιτειών Αμερικής,  ΑΠΟΦΑΣΙΣΕ ΤΑ ΕΞΗΣ:  Άρθρο μόνο  Περατούται η διαδικασία αντιντάμπινγκ σχετικά με τις εισαγωγές φύλλων εκ ξύλου επικολλητών απλών ή φύλλων πολυστρώτων αντικολλητών (1) (κόντρα πλακέ) καταγωγής Καναδά και Ηνωμένων Πολιτειών Αμερικής.  Έγινε στις Βρυξέλλες, στις 20 Νοεμβρίου 1981.  Για την 'Επιτροπή  Lorenzo NATALI  Αντιπρόεδρος  (1) ΕΕ αριθ. L 339 της 31. 12. 1979, σ. 2.  (2) ΕΕ αριθ. C 117 της 20. 5. 1981, σ. 2.  (1) Κώδικας NIMEXE ex 44.15-20 και ex 44.15-80, Κοινό Δασμολόγιο κλάση ex 44.15.